CELEX: C2006/074/43
Language: fi
Date: 2006-03-25 00:00:00
Title: Asia T-436/05: Kanne  12.12.2005  — Ajinomoto v. SMHV

25.3.2006   
            
            
               FI
            
            
               Euroopan unionin virallinen lehti
            
            
               C 74/22
            
         Kanne 12.12.2005 — Ajinomoto v. SMHV
   (Asia T-436/05)
   (2006/C 74/43)
   Kannekirjelmän kieli: englanti
   Asianosaiset
   
      Kantaja: Ajinomoto Co., Inc. (Tokio, Japani) (edustajat: lakimiehet G. Würtenberger ja R. Kunze)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Kaminomoto Co. Ltd. (Hyogo-Ken, Japani)
   Vaatimukset
   
               —
            
            
               SMHV:n ensimmäisen valituslautakunnan 15.9.2005 päivätty päätös asiassa R 1143/2004-1 on kumottava.
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: kantaja
   
      Haettu tavaramerkki: kuviomerkki AJINOMOTO luokkiin 1, 5, 29, 30 ja 31 kuuluvia tavaroita varten — hakemus nro 1 307 024
   
      Sen tavaramerkki- tai merkkioikeuden haltija, johon väitemenettelyssä on vedottu: Kaminomoto Co. Ltd.
   
      Tavaramerkki- tai merkkioikeus, johon väitemenettelyssä on vedottu: Kansallinen sanamerkki KAMINOMOTO luokkaan 3 kuuluvia tavaroita varten
   
      Väiteosaston ratkaisu: Väitteen hylkääminen kokonaisuudessaan
   
      Valituslautakunnan ratkaisu: Väiteosaston päätöksen kumoaminen
   
      Kanneperusteet: Neuvoston asetuksen N:o 40/94 8 artiklan 1 kohdan b alakohtaa on rikottu, koska kantajan mukaan valituslautakunta on katsonut, että väitteentekijän tuli väitemenettelyssä todistaa ainoastaan aikaisemman oikeuden olemassaolo väitteentekohetkellä. Kantajan mukaan aikaisemman oikeuden on kuitenkin todistettava olleen voimassa sillä hetkellä, jolloin väiteosasto antoi päätöksensä tai vaihtoehtoisesti sillä hetkellä, jolloin todisteiden esittämiselle varattu aika päättyy.